Виктор Кингисеп
Виктор Едвард Кингисеп (, ; Карма-Суре, 24. март 1888 − Талин, 4. мај 1922) био је руски комунистички политичар и револуционар естонског порекла и један од лидера Комунистичке партије Естоније.

Кингисеп се родио у радничкој породици, а са марксистичким идејама први пут се срео још током школских дана у естонском Куресареу. Године 1917. дипломирао је на Петроградском императорском универзитету, а током боравка у главном граду Руске Империје активно је учестовао у раду револуционарних бољшевичких фракција. Након Фебруарске револуције 1917. у Талину оснива естонски огранак руске радничке партије. На првом (1920) и другом заседању (1921) КП Естоније изабран је за члана централног комитета и члана Политбироа ЦК. Уређивао је раднички-комунистички лист „Комунист”.

Ухапшен је од стране естонске политичке полиције 3. маја 1922. године и под оптужбом за издају стрељан исте вечери.

У совјетско време бројни градови су имали улице са његовим именом, а њему у част градови Куресаре (у Естонији, 1952−1988) и Јамбург (у Русији, од 1922) носили су или и даље носе име Кингисеп.

Види још 
 Кингисеп
 Куресаре
 Јан Анвелт

Референце

Спољашње везе 
 -{Д. М. Руднев Жизнь Виктора Кингисеппа. Биографическая повесть.  Таллин Ээсти раамат, 1986, 3500 экз.}-
 -{Д. М. Руднев, С. И. Цыбов Следователь Верховного трибунала. Документальный очерк. Таллин Ээсти раамат, 1971, 3000 экз}-
 -{Почтовая марка СССР. В. Кингисепп}-

Рођени 1888.
Умрли 1922.
Естонски политичари
Руски политичари
Совјетски комунисти
Марксисти